3. A feladat a középkori magyar városfejlődéssel kapcsolatos. (2012 máj)
Oldja meg a feladatokat a források és ismeretei segítségével!

„A kereskedelem a legnagyobb szerepet játszotta Kassa jelentőségének növekvésében
és lakossága szaporodásában. A Kassa fölött hirtelen emelkedő hegységben már nem
járhattak szekereikkel az alföldiek; a hegyvidékiek meg itt érhették legkönnyebben a
Tisza mellől, a Hernád-völgy vonalán jövő vásáros népet, melynek nyers áruira,
gabonájára, borára szükségük volt.” (Borovszky Samu, történész)
„Károly Róbert 1327–1328-ban a csehországi Kuttenbergből behívott telepesekkel
alapította meg kuttenbergi jog szerint Körmöcbánya városát. E csehországi [német]
telepesek voltak a garasok első verői. […] Körmöcbánya alapítása és az alsómagyarországi
bányavidék központjává emelése mutatják az aranybányászat
jelentőségének emelkedését.” (Hóman Bálint, történész)
„Budapest területén a legkorábban a Duna bal partján, Pesten indult meg a városi
fejlődés. A települést a XI. században már révátkelőhelyként említették. […] Rogerius
feljegyzésében a tatárjárás idején Pest nagy és igen gazdag német helységként
szerepel. […] A XIII. század második felében Pest, a gyorsan fejlődő Budával
szemben függő helyzetbe került. Csupán Zsigmond király uralkodása alatt nyerte
vissza a közigazgatási függetlenségét. 1413-tól maga választotta bíróját, esküdtjeinek
száma pedig elérte a hatot.” (A Budapesti Történeti Múzeum ismertetője)

a) Említsen meg a források alapján két természetföldrajzi tényezőt, amely elősegítette
egy-egy város kialakulását vagy fejlődését! (Elemenként 1 pont.)
…………………………………………………………………
…………………………………………………………………
b) Milyen etnikai sajátossága volt a középkori magyar városi társadalomnak? (1 pont)
……………………………………………………………………………………………….
c) Melyik területen helyezkedett el a legtöbb város a XIV–XV. században az alábbiak
közül? Karikázza be a helyes válasz sorszámát! (1 pont)
1. Felvidék 2. Duna-Tisza köze 3. Dél-Dunántúl

a) hegy és síkság találkozása, bánya(kincsek), folyó (Bármelyik két válasz elfogadható. Más,
tartalmilag azonos, illetve a felsoroltakon belüli konkrétabb válasz [pl. aranybánya, Duna] is
elfogadható, amennyiben a forrásokon alapul.) (Elemenként 1 pont.)
b) A városlakók többsége idegen / német származású volt. (Más, tartalmilag azonos válasz is
elfogadható.) (1 pont)
c) 1. (1 pont)
